Diari Oficial de la Generalitat Valenciana


Sumari del DOGV 4339, del 19-09-2002 (2002/9953)

RESOLUCIÓ de 2 de setembre de 2002, del conseller de Medi Ambient, per la qual s'ordena l'execució subsidiària dels treballs contemplats en el projecte de selvicultura preventiva per a l'execució i manteniment de la xàrcia d'àrees tallafocs per a la defensa de les forests situades al sud-est del municipi de Requena.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4339

Data del DOGV
:   19-09-2002

Secció del DOGV
:   V. ALTRES ANUNCIS - E) MEDI AMBIENT

Número del document
:   2002/9953


Data del document
:   02-09-2002

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Requena
    * lluita contra incendis
    * muntanya
    * silvicultura

RESOLUCIÓ de 2 de setembre de 2002, del conseller de Medi Ambient, per la qual s'ordena l'execució subsidiària dels treballs contemplats en el projecte de selvicultura preventiva per a l'execució i manteniment de la xàrcia d'àrees tallafocs per a la defensa de les forests situades al sud-est del municipi de Requena. [2002/F9953]
  
Vist el Decret 271/1997, de 21 d'octubre, del Govern Valencià, pel qual es declara les forests situades al sud-est del municipi de Requena com a zona d'actuació urgent (ZAU) per a la seua defensa davant el risc d'incendis forestals, que en l'article 4 establix l'obligatorietat de realitzar els treballs contemplats en el projecte de selvicultura preventiva per a l'execució i manteniment de la xàrcia tallafocs redactat per a tal fi per la Direcció General de Recursos Forestals de la Conselleria de Medi Ambient.
  
Atés que d'acord amb el que disposa l'article 55 de la Llei 3/1993, de 9 de desembre, de la Generalitat Valenciana, Forestal de la Comunitat Valenciana, en el cas d'aquells propietaris públics o privats que no hagen realitzat els treballs previstos en el temps i forma establits, es podrà procedir a l'execució subsidiària per part de l'administració forestal a costa de l'obligat.
  
Donat que algun dels propietaris afectats, que no s'acolliren a la fórmula del conveni, no ha realitzat els treballs de conformitat amb la Resolució del conseller de Medi Ambient, de 6 de novembre de 2000, per la qual s'insta a la realització dels treballs contemplats en el projecte de selvicultura preventiva per a l'execució i manteniment de la xàrcia tallafocs per a la defensa de les forests situades al sud-est del municipi de Requena.
  
Vista la proposta d'actuació que eleva la Direcció General de Recursos Forestals, d'acord amb les atribucions conferides per la disposició final primera del Decret 271/1997, resolc:
  
Primer
  
Ordenar l'ocupació temporal dels terrenys forestals afectats pel projecte de silvicultura preventiva per a la xàrcia d'àrees tallafocs per a la defensa de les forests situades al sud-est del municipi de Requena (número de projecte 726/97-V) relacionats en l'annex I, necessaris per a l'execució subsidiària per part de l'administració forestal, amb càrrec a l'obligat, dels treballs contemplats en el projecte de selvicultura per a la xàrcia d'àrees tallafocs per a la defensa de les forests situades al sud-est del municipi de Requena.
  
Segon
  
L'execució dels treballs es realitzarà en un termini no superior als sis mesos des de la data de l'alçament de l'acta d'ocupació temporal dels terrenys afectats. La dita ocupació tindrà com a única finalitat l'execució dels referits treballs, sense cap altra limitació o afecció sobre els béns o drets afectats.
  
Contra esta resolució, que és definitiva en via administrativa, es pot interposar recurs contenciós administratiu en el termini de dos mesos comptats a partir del dia següent al de la recepció de la present resolució, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí de la interposició del recurs potestatiu de reposició davant la Conselleria de Medi Ambient en el termini d'un mes des del dia següent al de la seua notificació, d'acord amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 2 de setembre de 2002.- El conseller de Medi Ambient: Fernando Modrego Caballero.
  
Annex I
  
Relació de propietaris
  
(1) Expedient
  
(2) Propietaris
  
(3) Municipi
  
(4) Polígon
  
(5) Parcel·la
  
(6) Superfície afectada (ha)
  
(7) Tipus